Eende soek water in woonbuurt | Netwerk24
Deur Roshé Taka 25 Februarie 2019 17:58
Die Vredekloof-dam wat vroeër vandeesmaand waterskenkings ontvang het. Foto: Verskaf
Inwoners van Vredekloof in Brackenfell, Kaapstad, is radeloos oor kolganse en eende wat in die buurt ronddwaal omdat ’n dam opgedroog het.
Van die inwoners gee hulle water. “Daar is ongeveer 20 in my tuin,” sê Lizel Geldenhuys.
Haar ma, Brenda Eksteen, is bekommerd dat katte hulle kan vang.
Eende uit ’n dam in Vredekloof drink water in Lizel Geldenhuys se tuin. Foto: Verskaf
Netwerk24 het vroeër vandeesmaand berig oor ’n waterkrisis by ’n ander dam in Vredekloof.
Toe het eende en ganse ook in die omgewing begin ronddwaal nadat die dam leeg geword het.
Waterskenkings het ingestroom nadat Mike Amira, vir waterskenkings op sy Facebook-blad, The Owl Box Man, gevra het.
Hy sê die watervlak het begin daal, maar dit is nog genoeg om die eende en ganse te huisves. Die verwagte reënval kan ook help.
Inwoners vra dat water geskenk word vir die dam in Peperboomsingel.
Meer oor: Vredekloof | Kaapstad | Brackenfell | Droogte | Dam
Buurt spring in om eende, hasies te red